b'\n_START_ARTICLE_\nTrg Lu\xc5\xbea, Dubrovnik\n_START_PARAGRAPH_\nTrg Lu\xc5\xbea je osrednji mestni trg v Dubrovniku, Hrva\xc5\xa1ka_NEWLINE_Od najstarej\xc5\xa1ih dubrovni\xc5\xa1kih \xc4\x8dasov je bilo sredi\xc5\xa1\xc4\x8de javnega \xc5\xbeivljenja na trg Lu\xc5\xbea. Na trgu se proti zahodu pri\xc4\x8denja glavna dubrovni\xc5\xa1ka ulica Placa (Stradun). S severne strani trga je pala\xc4\x8da Sponza, v sredini pa stoji Orlandov steber, postavljen 1414, z vklesanim likom vojaka - srednjeve\xc5\xa1kim simbolom svobodnega mesta. Na tem trgu so se objavljali vsi ukazi, odvijale so se razne sve\xc4\x8danosti in izvr\xc5\xa1evale javne kazni. Desnica vojakove roke,ki je upodobljen na stebru, se je uporabljala kot uradna dol\xc5\xbeinska mera (en lakat) v Dubrovni\xc5\xa1ki republiki. Na ju\xc5\xbeni strani trga stoji baro\xc4\x8dna cerkev sv. Bla\xc5\xbea. Vzhodno stran trga Lu\xc5\xbee pa zapirajo Lo\xc5\xbea zvonarjev, zgrajena 1463, Mestni zvonik in poslopje Glavne stra\xc5\xbee, na katero se navezujeta \xc5\xa1e zgradbi Pala\xc4\x8da velikega sveta in Kne\xc5\xbeji dvorec._NEWLINE_Na prostoru med Mestnim zvonikom in pala\xc4\x8do Sponza se nahaja stari zvonik Lu\xc5\xbea. Po eksploziji smodnika 1435 v Kne\xc5\xbejem dvorcu so zvonove za sklicevanje mestnih svetov premestili iz Kne\xc5\xbejega dvorca v zvonik Lu\xc5\xbeo. Zvonovi na Lu\xc5\xbei so razen za sklicevanje svetov bili plat zvona tudi v primerih nevarnosti (po\xc5\xbear, napadi sovra\xc5\xbenika in drugo). Zvonik Lu\xc5\xbea je bil zgrajen 1463, povsem obnovljen pa 1952. Pod zvonikom so notranja mestna vrata zgrajena v gotskem slogu, tako imenovana vrata k carinarnici, skozi katera se s Placa pride do vrat s Pol\xc4\x8d, ali pa neposredno v staro mestno pristani\xc5\xa1\xc4\x8de.'